Kí wá ló fa ẹ̀rín-àdárín afọ́jú?  Ìwé mà ló nkà o.  A jẹ́ pé ó ka nkan tó pàá lẹ́rìn-ín nínú àkọsílẹ̀ tó nkà ni.  Báwo wá ni afọ́jú ti nrí ìwé kà? Àbí ojú kọ́ la fi nkàwé ni?  Ìdí abájọ ni pé àwọn ihò ojú-ewé náà, álúfábẹ́ẹ̀tì àti ònkà afọ́jú tí wọ́n npè ní Braille ni wọ́n jẹ́.  Ọ̀gbẹ́ni Loiuse Braille tí í ṣe ọmọ orílẹ̀èdè Faransé ló ṣètò álúfábẹ́ẹ̀tì yìí fún àwọn afọ́jú ní ọdún 1821.  Òun gangan kọ́ ló kọ́kọ́ ṣẹ̀dá irúfẹ́ ọ̀nà àti kàwé báyìí o.  Ọ̀gbẹ́ni Charles Barbier láyé ààrẹ Napoleon Bonaparte ló kọ́kọ́ ṣe irú ẹ̀.  Napoleon paá láṣẹ fún àwọn ọ̀jọ̀gbọ́n àti onímọ̀ orílẹ̀èdè rẹ̀ pé kí wọ́n wá ọ̀na tí àwọn jagunjagun òun lè fi máa kàwé nínú òkùnkùn láì tan iná kalẹ̀.  Ọ̀gbẹ́ni Barbier ló dáhùn ìpèníjà yìí nígbà náà.  Méjìlá-méjìlá ni ó to àwọn ihò tiẹ̀ lákọ̀ọ́kọ́.  Sùgbọ́n nígbà tí àwọn jagun-jagun ṣe àgbéyẹ̀wò rẹ̀, wọ́n kọ̀ọ́.  Wọ́n wípé ó ti ṣòro jù látì kà nítorí ihò méjìlá ti pọ̀jù láti fi ìka ènìyàn kàn lẹ́ẹ̀kannáà.  Lẹ́hìn ìgbà yí ni Ọ̀gbẹ́ni Barbier bá Ọ̀gbẹ́ni Braille pàdé ní ìlú Paris ní ọdún 1821 nígbàtí ó ṣe àbẹ̀wò ló sí ilé-ẹ̀kọ́ àwọn afọ́jú.
Ki wa lo fa erin-adarin afoju?  Iwe ma lo nka o.  A je pe o ka nkan to paa lerin-in ninu akosile to nka ni.  Bawo wa ni afoju ti nri iwe ka? Abi oju ko la fi nkawe ni?  Idi abajo ni pe awon iho oju-ewe naa, alufabeeti ati onka afoju ti won npe ni Braille ni won je.  Ogbeni Loiuse Braille ti i se omo orileede Faranse lo seto alufabeeti yii fun awon afoju ni odun 1821.  Oun gangan ko lo koko seda irufe ona ati kawe bayii o.  Ogbeni Charles Barbier laye aare Napoleon Bonaparte lo koko se iru e.  Napoleon paa lase fun awon ojogbon ati onimo orileede re pe ki won wa ona ti awon jagunjagun oun le fi maa kawe ninu okunkun lai tan ina kale.  Ogbeni Barbier lo dahun ipenija yii nigba naa.  Mejila-mejila ni o to awon iho tie lakooko.  Sugbon nigba ti awon jagun-jagun se agbeyewo re, won koo.  Won wipe o ti soro ju lati ka nitori iho mejila ti poju lati fi ika eniyan kan leekannaa.  Lehin igba yi ni Ogbeni Barbier ba Ogbeni Braille pade ni ilu Paris ni odun 1821 nigbati o se abewo lo si ile-eko awon afoju.